⚠️KS : KEY EVENT ต้องจับตาสัปดาห์นี้

🇹🇭คาดตลาดหุ้นไทยสัปดาห์นี้เคลื่อนไหวในกรอบ 1,340-1,380 จุด แม้แนวโน้มหลักยังเป็นขาลง แต่ความได้เปรียบของฝั่งขายเริ่มน้อยลงในระยะสั้นหลังดัชนีปรับตัวลงมาแล้ว 2.3% MTD ทำให้คาดว่าตลาดจะมีความผันผวนเพิ่มขึ้น โดยอาจมีการรีบาวด์ให้เห็นได้บ้าง ต้นสัปดาห์อาจตลาดได้แรงกดดันจากตัวเลขการจ้างงานนอกภาคการเกษตรสหรัฐฯ เดือน ธ.ค. ที่ออกมาแข็งแกร่งที่ 2.56 แสนตำแหน่ง และอัตราว่างงานลดลงเหลือ 4.1% สะท้อนตลาดแรงงานที่แข็งแกร่งอาจกดดันให้ Fed คงอัตราดอกเบี้ยในระดับสูง ส่งผลให้ Bond Yield สหรัฐฯ 10 ปีพุ่งแตะ 4.7% และดัชนีค่าเงินดอลลาร์แข็งค่าแตะ 109 จุด 

🌍อย่างไรก็ตาม ตลาดอาจได้แรงหนุนจากงาน Chat with Tony ของอดีตนายกทักษิณในวันจันทร์ แม้คาดผลบวกจะน้อยกว่าครั้งแรกในเดือน ส.ค. ปีที่แล้ว ก่อนที่จะกลับมากังวลตัวเลขเงินเฟ้อสหรัฐฯ เดือน ม.ค. ในวันพุธที่คาดเร่งตัวเป็น 2.9% YoY สำหรับกลยุทธ์การลงทุนแนะนำเน้นหุ้นขนาดใหญ่ที่ผันผวนต่ำหรือจ่ายปันผลสูง ผสมหุ้นที่เชื่อมโยงกับเศรษฐกิจในประเทศและคาดผลประกอบการ Q4/67 เติบโตโดดเด่น
🔥 แนะนำ KTB CPALL OSP SYNEX BBIK

📌 รายงานตัวเลขเศรษฐกิจ 13 - 17 ม.ค. 2568

👉วันจันทร์ 
•ติดตามตัวเลขส่งออกของจีนเดือน ธ.ค. ตลาดคาดการณ์ที่ 7.4% YoY เร่งตัวจากเดือนที่ผ่านมาที่ 6.7% YoY 
•ติดตามตัวเลขนำเข้าของจีน เดือน ธ.ค. ตลาดคาดการณ์ที่ -1.4% YoY เพิ่มขึ้นจากเดือนที่ผ่านมาที่ -3.9% YoY
 
👉วันอังคาร 
•ติดตามดัชนีราคาผู้ผลิต (US PPI index) ของสหรัฐฯ สำหรับเดือน ธ.ค. ตลาดคาดที่ 0.4% MoM ทรงตัวจากเดือนก่อนหน้า 
•ติดตามดัชนีราคาผู้ผลิตที่ไม่รวมราคาอาหารและพลังงาน (US Core PPI index) ของสหรัฐฯ สำหรับเดือน ธ.ค. ตลาดคาดที่ 0.3% MoM เร่งตัวขึ้นจากเดือนก่อนหน้าที่ 0.2% YoY
 
👉วันพุธ 
•ติดตามตัวเลขเงินเฟ้อสหรัฐฯ (US CPI) เดือน ธ.ค. ตลาดคาดการณ์ที่ 2.9% YoY เพิ่มขึ้นจากเดือนก่อนหน้าที่ 2.7% ขณะที่ Core CPI ตลาดคาดที่ 3.3% YoY ทรงตัวจากเดือนก่อนหน้า 
•ติดตามรายงานดัชนีการผลิตรัฐนิวยอร์ก (Empire State Manufacturing Index) เดือน ม.ค. ตลาดคาดการณ์ที่ -2.0 จุด ชะลอตัวจากเดือนก่อนหน้าที่ 0.2 จุด
 
👉วันพฤหัสฯ 
•ติดตามดัชนียอดค้าปลีกของสหรัฐ (US Retail Sales) เดือน ธ.ค. ตลาดคาดการณ์ที่ 0.5% MoM ชะลอตัวจากเดือนก่อนหน้าที่ 0.7% MoM 
•ติดตามการรายงานจำนวนคนที่ยื่นขอรับสวัสดิการว่างงานครั้งแรกของสหรัฐ (US Initial Jobless Claims) ในสัปดาห์ที่ผ่านมา เทียบกับสัปดาห์ก่อนหน้าที่ 2.01 แสนตำแหน่ง
 
👉วันศุกร์ 
•ติดตามการรายงานตัวเลขเศรษฐกิจของจีนอย่าง GDP 4Q24 ตลาดคาดการณ์ที่ 5.0% YoY เร่งตัวขึ้นจากไตรมาสก่อนหน้าที่ 4.6% YoY 
•ติดตามดัชนีผลผลิตอุตสาหกรรม (Industrial Production) เดือน ธ.ค. ตลาดคาดการณ์ที่ 5.4% YoY ทรงตัวจากเดือนก่อนหน้า และดัชนียอดค้าปลีก (Retail Sales) เดือน ธ.ค. ตลาดคาดการณ์ที่ 3.5% YoY เทียบกับเดือนก่อนหน้าที่ 3.0% YoY

*ข้อมูลสามารถเปลี่ยนแปลงได้ตามข้อมูลใหม่และแหล่งที่มาที่แตกต่างกัน

📲เปิดพอร์ตลงทุน >>⛳Follow us :
📲 LINE :📲 Facebook:📲 Instagram:📲 Twitter:📲 YouTube:📲 Threads:#KS #หลักทรัพย์กสิกรไทย #KSecurities #การลงทุน  #การลงทุนหลักทรัพย์  #ผลตอบแทน #ข่าวหุ้น #หุ้นไทย #KEYEVENT #SET #หุ้นนอก